cyanic-selkie/wikianc huggingface dataset:
Jacksoni maakond (Missouri)
pisi|Asend Missouri osariigis pisi|Kansas City videvikus Jacksoni maakond (Jackson County) on maakond USA-s Missouri osariigi lääneosas. Geograafilised koordinaadid on
Maakonna pindala on 1596 km², millest 30 km² moodustab veepindala.
Elanike arv oli 2010. aasta rahvaloenduse järgi 674 158. Aastal 2000 oli elanike arv 654 880.
Eesti Arstide Selts Rootsis
Eesti Arstide Selts Rootsis (lühend EASR; rootsi keeles Estniska Läkarföreningen i Sverige) on Rootsis Stockholmis aastast 1945 tegutsev väliseesti arstide organisatsioon.
Jacksoni maakond (Missouri)
Jacksoni maakond on elanike arvult Missouri teine maakond.
Eesti Arstide Selts Rootsis
EASR pidi mitmel juhul Rootsi ametivõimudele andma poliitilisi selgitusi liikmete mineviku kohta. Ka võttis EASR endale Inglismaalt ajendatud ülesandeks ette valmistada meditsiinilist teenindust Eesti pinnal mõeldavas sõjaolukorras.
Jacksoni maakond (Missouri)
Ajalugu
Jacksoni maakond moodustati 15. detsembril 1826 Lafayette'i maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi.
Eesti Arstide Selts Rootsis
2012 oli EASRil 123 liiget, sh 2 auliiget. 40% EASRi liikmetest on Rootsi elama tulnud 10 aasta jooksul Eestist.
Seltsi esimehed on olnud:
Seltsi praegune (2021) esimees on Hendrik Pakosta.
Auliikmed Elmar Jakobson, Erik Undritz, Eldur Velliste, Argo Kõvamees, Jaan Novek, Olaf Kibe, Ilo Käbin ja Ants Anderson.
Mehdi Mahdavikia
Mehdi Mahdavikia (pärsia keeles مهدی مهدوی‌کیا; sündinud 24. juulil 1977 Reys) on endine Iraani jalgpallur (parem äärepoolik ja paremkaitsja).
Ta mängis sellistes klubides nagu Persepolis, VfL Bochum, Hamburger SV ja Eintracht Frankfurt.
2003. aastal valiti Mahdavikia Aasia aasta jalgpalluriks.
Iraani jalgpallikoondises mängis ta aastatel 1996–2009. Aastatel 2006–2009 oli ta koondise kapten. Iraani koondises osales ta 1998. ja 2006. aasta maailmameistrivõistlustel ning neljadel Aasia meistrivõistlustel (1996, 2004, 2004 ja 2007).
John L. Hall
pisi|John L. Hall (2012) John Lewis Hall (sündinud 21. augustil 1934 USA Colorado osariigis Denveris) on Ameerika Ühendriikide füüsik, Nobeli füüsikaauhinna laureaat (2005) koos Theodor W. Hänschi ja Roy Glauberiga töö eest täppisspektroskoopias.
Hall töötab Colorado Boulderi ülikoolis, ta on USA Teaduste Akadeemia liige.
Heinzi dilemma
Heinzi dilemma ehk farmatseudi dilemma on moraalipsühholoogide kasutatud vahend, mille abil selgitatakse välja ühe indiviidi moraalse arutluse astmeid. Heinzi dilemma on üks moraalsetest dilemmadest ning seda kasutatakse moraalse arutluse intervjuu (inglise keeles MJI) käigus.
Tuntuks sai see instrument tänu psühholoog Lawrence Kohlbergile, kes töötas välja küsimustiku moraalse arengu uurimiseks. Kohlberg kasutas intervjuus farmatseudi juhtumit, milles sisaldus lugu Heinzist ja tema dilemmast. Esimeses uuringus osalesid 72 Chicago poissi vanuses 10–16 aastat.
Heinzi dilemma
"Vähihaige naine oli suremas. Siiski leidus üks ravim, mis arstide sõnul võinuks naise elu päästa. Ravim oli raadiumi põhine ja selle leiutas hiljuti samas linnas üks farmatseut. Ravimi valmistamine oli kallis, aga farmatseut müüs seda kümme korda kõrgema hinnaga – raadium läks talle maksma 200 dollarit, kuid väikse koguse ravimi eest küsis ta 2000. Haige naise mees Heinz, käinud läbi kõik oma tuttavad, et ravimi jaoks raha laenata, suutis kokku saada üksnes 1000 dollarit, mis oli ainult pool vaja minevast summast. Ta rääkis farmatseudile, et tema naine on suremas, ja palus ravimit kas odavama hinna eest või võimalust maksta selle eest hiljem. Kuid farmatseut ütles: "Ei, mina avastasin ravimi ja ma teen selle rahaks." Heinz aga, kaotanud lootuse, kaalus, kas murda sisse farmatseudi laboratooriumisse, et oma naise jaoks see rohi varastada." (Mark Tennant, Colby & Kohlberg, 1987 ).
Küsimus seisnes selles, kas Heinz oleks pidanud ravimi varastama? Kui jah, siis miks, kui ei, siis miks mitte?
Staadiumid
Teoreetilisest vaatenurgast ei ole tähtis osalejate arvamus selle kohta, mida Heinz oleks pidanud tegema. Kohlbergi teooria kohaselt on tähtsad just need õigustused ja põhjendused, mida arutluses osalejad oma vastusega koos pakuvad. Võimalikud välja toodud argumendid on liigitatud kuude staadiumi:
Kirjandus
Selles artiklis on kasutatud ingliskeelset artiklit en:Heinz dilemma seisuga 20.10.2015.
Lütetsburg
Lütetsburg (idafriisi-alamsaksi: Lütsbörg) on vald Saksamaal Alam-Saksi liidumaal Aurichi kreisis.
Valla pindala on 16,73 km². 31. detsembril 2015 elas seal 753 inimest.
Kuulub valdade ühendusse Samtgemeinde Hage.
112 (hädaabinumber)
112 on hädaabinumber, mida saab valida ilma kõnealustustasu ja minutitasuta kõigilt laua- ja mobiiltelefonidelt või taksofonidest, et saada ühendust hädaabiteenistustega (päästeteenistus, politsei või kiirabi).
112-le helistamiseks ei pea ette valima riigi, linna või maakonna koodi.
Euroopa hädaabinumber 112 loodi Euroopa Nõukogu otsusega 29. juulil 1991.
Number on kasutusel Euroopa Liidus ja mitmetes riikides üle kogu maailma. Mõnedes riikides on 112 kasutusel paralleelselt vana hädaabitelefoninumbriga, näiteks Suurbritannias on kasutusel 999 ja 112. USAs on mõned sidefirmad seadnud nii, et numbrile 112 tehtavad kõned ühendatakse numbrile 911.
Kasutus
Euroopa Liidus on hädaabinumbri 112 töökorralduse organiseerimine ja finantseerimine liikmesriikide õlgadel. Liikmesriikide otsustada on ka, kuhu kõne ühendatakse. Näiteks Eestis vastavad numbrile 112 tehtud kõnedele vastava väljaõppe saanud Häirekeskuse töötajad. Numbrit kasutavad ka Euroopa Liidu kandidaatriigid ja Euroopa Majanduspiirkonna liikmesriigid.
pisi|250px| [[AS Karell Kiirabi kiirabiauto Tallinnas. Külje peal on näha hädaabinumber 112]]
ITU soovitab oma liikmesriikidel hädaabinumbrit valides võtta peamiseks numbriks 112, 911 või mõlemad. GSM-standardi järgi on 112 hädaabinumber ja see võimaldab valides 112 saada hädaabiga ühendust ka Põhja-Ameerikas, kus sideoperaatorid ühendavad numbrile 112 tehtud kõned automaatselt numbrile 911. Austraalias ühendatakse 112 kõned numbrile 000.
Vendlus (osadus)
Vendlus (inglise keeles brotherhood, tuletatud ladinakeelsest mõistest frater, "vend") on vaimne osadus, pühendumine või kuulumine mingisse ühendusse või institutsiooni ehk vennaskonda.
Salisbury (täpsustus)
Nimel Salisbury on mitu tähendust.
Bafétimbi Gomis
Bafétimbi Gomis (sündinud 6. augustil 1985 La Seyne-sur-Meris) on Senegali juurtega Prantsusmaa jalgpallur, kes mängib Türgi kõrgliiga klubis Galatasaray ründajana.
Aastatel 2009–2014 mängis Gomis Prantsusmaa kõrgliiga klubis Olympique Lyonnais. UEFA Meistrite Liiga hooajal 2011–2012 mängus Zagrebi Dünamoga 7. detsembril 2011 lõi ta Lyoni särgis turniiri kiireima kübaratriki. Mängu teisel poolel lõi Gomis kolm väravat 7 minutiga.
Hooajal 2017–2018 mängis ta Galatasarays ning tuli sel hooajal klubiga Türgi meistriks. Gomis oli 29 väravaga hooaja suurim väravakütt.
Aastatel 2018–2022 mängis ta Saudi Araabia kõrgliiga klubis Al-Hilal, lüües seal kõigil kolmel esimesel hooajal vähemalt 21 väravat. Hooaegadel 2019–20 ja 2020–21 tuli ta klubiga Saudi Araabia meistriks. Hooajal 2020–21 oli ta Saudi Araabia kõrgliiga suurim väravakütt (24 väravat). Aastatel 2019 ja 2021 võitis ta Al-Hilaliga Aasia klubide Meistrite Liiga.
2022. aasta veebruaris naasis ta Galatasaraysse, kellega sõlmis pooleteise aasta pikkuse lepingu.
Koondisekarjäär
Gomis valiti Prantsusmaa rahvuskoondisse 2008. aasta Euroopa meistrivõistlusteks. Debüüdi Prantsusmaa koondise särgis tegi ta 27. mail 2008 turniiri eelses mängus Ecuadori vastu, lüües mängus kaks väravat. Ta oli Prantsusmaa koondise esimene mängija pärast Zinédine Zidane'i, kes oma debüütmängus kaks väravat lõi. Euroopa meistrivõistlustel pääses ta vahetuses platsile kahes esimeses alagrupimängus Rumeenia ja Hollandi vastu. Prantsusmaa kogus alagrupiturniiril vaid ühe punkti ja langes välja.
Viimast korda mängis ta Prantsusmaa koondises 2013. aastal.
Suuna
Suuna on paikkond Põlva maakonnas Kanepi vallas Aiaste küla alal. Veel 1930. aastatel oli see küla staatuses (Soona). Kihelkondlikult kuulus küla Kanepi kihelkonda.
Charlesi jõgi
pisi|Charlesi jõe valgla pisi|Charlesi jõgi [[Bostoni ja Cambridge'i vahel]] Charlesi jõgi (massatšuuseti keeles Quinobequin) on 129-kilomeetri pikkune jõgi Massachusettsi osariigi idapoolsemas osas. Jõgi suubub Bostoni sadamasse Atlandi ookeanis.
Tumesinine
Tumesinine on üks sinistest värvitoonidest. EKI ühendsõnastik defineerib tumesinist kui ploomi, tumeda viinamarja ja tormise mere värvi, paigutades tumesinise värvispektris violeti ja sinise vahele.
Saamine
Tumesinine on tumedaks toonitud juurde lisatud mustaga (sinine + must = tumesinine) või mõne mustale lähedase tumeda värvitooniga. Tumesinise värvuse küllastus ja heledus on väiksemad kui lähtevärvusel sinisel.
Värvitoonid
Tumesiniste värvuste hulka kuuluvad ultramariinsinine, koobaltsinine, Preisi sinine, pardisinine, meresinine, petroolisinine, safiirsinine, potisinine, kuningsinine, mereväesinine, violettsinine ja öösinine. Tumesinise tooniga võivad võivad olla ka paabulinnusinine, purpursinine, teksasinine ja terassinine. Violetsete toonide hulka loetakse ploomisinine ja kannikesesinine.
Albre
Nimede eestistamisel anti perekonnanime Albre isikutele, kelle varasem perekonnanimi oli Aalberg ja Reino-Albert. Adolf Albre palvel kanti see perekonnanimede kaitseregistrisse nr. 110 all.
Kuresoo (Ida-Virumaa)
Soo on tekkinud järve soostumise tagajärjel. Soo turbakihi paksus on kuni 6,7 m.
Michał Butkiewicz
pisi|Michał Butkiewicz Michał Butkiewicz (29. september 1886 Grajewo – 4. oktoober 1974 Varssavi) oli Poola insener ja poliitik.
1932. aasta septembrist kuni 1935. aasta oktoobrini oli ta Poola sideminister.
1934. aastal autasustati teda Kotkaristi I klassi teenetemärgiga.
1929. aastal autasustati teda Poola taassünni ordeni IV klassi teenetemärgiga.
Nõmme seikluspark
Nõmme seikluspark on seikluspark Tallinnas Nõmmel.
Rajad ja elemendid
Seikluspargis on 7 eri raskusastmega rada: 2 harjutusrada, roheline, sinine, punane, 2 musta ja kiirusrada. Kokku on ? erinevat silda ja elementi.
Asukoht
Seikluspargi aadress on Külmallika 15a.
Austraalia Eesti Seltside Liit
Austraalia Eesti Seltside Liit (inglise keeles Association of Australian Estonian Societies) on 1950. aastate alguses asutatud organisatsioon Austraalias, mille tegevuseks on toetada eestluse säilitamist ja tutvustada Eestit.
2012. aasta seisuga on liidul 23 liiget.
Eesti U-21 jalgpallikoondise mängude loend
Eesti U-21 jalgpallikoondise mängude loend on Eesti U21 jalgpallikoondise mängude nimekiri, mis sisaldab toimumisaega, mängupaika, võistlust, tulemust ning väravalööjaid.
Mängude loend uuendatud seisuga 26. november 2017.
Pinot Grigio
pisi Pinot Grigio (Itaalias), Pinot gris (Prantsusmaal), Tokay d'Alsace (Ungaris) või Grauburgunder (Saksamaal) on viinamarjasort.
Ajalugu
Tegemist on vürtsika viinamarjasordiga, mis ühe teooria kohaselt toodi Prantsusmaale ja ka mujale Euroopasse 14. sajandil Balatoni järve äärest Ungaris. Teise legendi järgi on vein sündinud Burgundias, kuid leidis 14. sajandil tee Šveitsi, kus sai keisri lemmikuks. Sealt edasi jõudis sort Põhja-Itaaliasse, kus Pinot Gris'st sai Pinot Grigio. Eriti populaarne on see Kirde-Itaalia piirkondades: Lombardia, Veneto, Friuli, Trentino ja Alto Adige. Pinot Grigiost sai kuulsaim valge vein maailmas, mida hakati eksportima ka Ameerikasse. Tavaliselt on valge veini viinamarjad rohelised, kuid Pinot Gris on pigem hallikas-sinakas, millest on ta saanud ka endale nime.
Veini omadused
Mida heledam on vein, seda happelisem on tema maitse. Veini maitse sõltub sellest, kus viinamarju kasvatatakse. Pinot Grigiol ei ole silmatorkavalt ainulaadset maitset, nagu Moscatol või Rieslingul, kuid see on poolkuiv, täidlase ja jõulise vürtsiga. Tunda on laimi, rohelise õuna, sidruni, pirni, nektariini ja virsiku noote. Veel võib aimata mandlit, mett, nelki, ingverit ja vürtsi.
Kasvukohad
Alsace
Alsace'i on peetud üheks maailma kauneimaks veinipiirkonnaks. Paljude eestlaste poolt armastatud ongi just Alsace’ist pärit veinid. Pikk põhjast lõunasse ulatuv veiniala, mis on tuntud ka Alsace’i veiniteena. Kuulub praegu Prantsusmaale (alates aastast 1945), kuid on kuulunud vahel ka Saksamaale, selle tõttu on sealsed kohanimed pigem saksapärased.
Austraalia
Kokku on Austraalias Pinot Grigio taimi 3731 hektarit neljas piirkonnas: Victoria, Lõuna-Austraalia, Uus-Lõuna-Wales, Tasmaania. Keskuseks on Victoria piirkond. Sealse King Valley jahe kliima ja Itaalia kogukond tagavad väga hea Pinot Grigio veini. Ka teised piirkonnad sobivad oma kliima poolest, et toota maitsavat Pinot Grigio veini.
Saksamaa
Baden on Saksamaal kõige lõunapoolsema veinipiirkond. Ülekaalus on Badenis Pinot perekond (Blanc, Gris ja Noir), mida kasvatatakse kokku umbes 40% kasvupinnast. Saksamaal kutsutakse Pinot Grigio Ruländeriks ja Grauburguneriks, kuna tegemist on suitsuse ja vürtsika veiniga.
Itaalia
Kirde-Itaalia on Pinot Grigio tootmises maailmas esirinnas. Piirkond ekspordib peamiselt Ühendkuningriiki ja USA-sse. Mõnedes Itaalia osades kasutatakse seda sorti ka vahuveinide valmistamiseks.
Suurkülä (Kanepi)
Suurkülä (ka Suurküla) oli küla Põlvamaal. Küla jääb tänapäeval Erastvere küla alale. Kihelkondlikult kuulus küla Kanepi kihelkonda. Küla kaotati 1970. aastatel.
Liberty maakond (Florida)
Liberty maakond (Liberty County) on maakond Ameerika Ühendriikides Florida osariigis.
Maakonna halduskeskus on Bristol.
Ajalugu
Maakond moodustati 1855. aastal.
Rahvastik
Elanike arv oli 2010. aasta rahvaloenduse järgi 8365.
Breitenfeldi lahing
Saksamaal Lepzigi lähedal asuva Breitenfeldi küla ning rüütlimõisa lähedal peeti kaks olulist Kolmekümneaastase sõja lahingut:
Tuli öös
"Tuli öös" on 1973. aastal valminud Tallinnfilmi mängufilm. Filmi stsenaarium põhineb Eno Raua jutustusel "Tuli pimendatud linnas".
Süžee
Filmi tegevus toimub ühes Eesti väikelinnas 1942. aasta sügisest kuni 1943. aasta kevadeni. Linna saabub keegi Velirand. Ülo märkab ta käes portfelli, mis kuulus nende õpetajale. Poisid teevad kindlaks, et Velirand elab õpetaja korteris ja käib sakslastega tihedalt läbi. Ülo ja Olev otsustavad inimesi nuhi ja provokaatori eest hoiatada.
Filmi retseptsioon
Arvustaja Maret Loo oli filmi suhtes üsnagi kriitiline. Muu hulgas kirjutas ta järgmist: "Taas üks Eesti film, mis ei köitnud ega erutanud, vaid tundus hõre, kiretu, igavgi." (Maret Loo. Hajukil küsimärk filmile "Tuli öös". Õhtuleht, 3. okt. 1973). Mati Unt oli filmi suhtes leebem. Ta leidis, et tunnustust väärib filmi operaatoritöö. Väikelinna oli kujutatud poeetiliselt, meeleolukalt oli filmitud videvikku ja ööd. Samuti hindas Unt positiivselt seda, et teismelisi peategelasi oli kujutatud intelligentsetena. Kokkuvõtteks tõdes Mati Unt, et mitmeid puudusi vabandab filmi pretensioonitus. (Mati Unt. Sõda alevis. Sirp ja Vasar, 21. sept. 1973).
Campeonato Carioca
Campeonato Carioca (ametlikult Campeonato Estadual do Rio de Janeiro) on Brasiilia Rio de Janeiro osariigi jalgpalliliiga. Seda korraldab Rio de Janeiro osariigi jalgpalli föderatsioon.
Esimest korda toimusid Rio de Janeiro osariigi meistrivõistlused 1906. aastal, millega on need São Paulo osariigi meistrivõistluste Campeonato Paulista ja Bahia osariigi meistrivõistluste Campeonato Baiano järel vanuselt kolmandad osariigi meistrivõistlused Brasiilias.
Suurem osa tiitleid on jagunenud nelja Brasiilia suurklubi vahel: Botafogo, Flamengo, Fluminense ja Vasco da Gama. Edukaim klubi on 37 tiitliga Flamengo, järgnevad 32 võiduga Fluminense, 24 võiduga Vasco da Gama ja 21 võiduga Botafogo. Alates 1967. aastast on meistritiitlid jagunenud ainult nimetatud nelja klubi vahel.
Meistrivõistlused jagunevad kolme etappi: Taça Guanabara, Taça Rio ja finaalseeria.
Klubid
2022. aastal mängisid liigas järgmised klubid:
Sofikalns
Sofikalns (kohalikus murdes Sopikols) on küla (mazciems) Lätis Alūksne piirkonnas Mālupe vallas. Sofikalns asub valla keskosas Igrīve jõe kaldal. Küla jääb valla keskusest Mālupest 6, piirkonna keskusest Alūksnest 23 ja Riiast 224 kilomeetri kaugusele.
Sofikalnsi karjamõisa ait on kohaliku kaitse all olev arhitektuurimälestis.
Varem loeti Sofikalnsi koosseisu ka Žērveļi küla.
1934. aastal avati küla servas Pakalnieši–Kūdupe raudteel Mālupe raudteejaam, mis aga Teise maailmasõja järel suleti. Külas on Stradiņši ja Sofikalnsi bussipeatus.
2019. aastal oli külas 64 elanikku.
Lämmastikoksiid
pisi|142x142px|Lämmastikoksiidi Lewis'e struktuur. Lämmastikoksiid on binaarne ühend valemiga NO. See on üks paljudest lämmastiku oksiididest ning on omaduste poolest nn neutraalne oksiid (ehk siis ei anna happelist ega aluselist saadust veega reageerimisel ega reageeri aluste või hapetega). Ühendi korrektsem nimetus on lämmastikmonooksiid, rõhutamaks lämmastiku ja hapniku aatomite 1:1 suhet aine molekulis.
Organismisiseselt on lämmastikmonooksiid oluline sekundaarne virgatsaine, mis aktiveerib guanülaaditsüklaasi lahustuvat vormi ja reguleerib seekaudu veresoonte laienemist ning lihaste lõtvumist. Atmosfääri sattudes käitub NO aga saasteainena.
Struktuur ja keemilised omadused
pisi|Näide ruteeniumi kompleksist, kus üheks ligandiks on NO; teiste ligandidena käituvad püridiinituumad ja kloriidioon. Ruteenium on näidatud tumesinisena, lämmastik sinisena, hapnik punasena, süsinik hallina, vesinik valgena, kloor rohelisena. NO molekulis on hapniku- ja lämmastikuaatomi vahel kaksikside, mistõttu lämmastiku üks valentsidest on täitmata. Seega jääb lämmastikuaatomi väliskihi üks elektronidest lämmastikoksiidi koostises n-ö vabaks ning NO näol on tegemist radikaaliga.
Normaaltingimustel on NO värvitu ja lõhnatu gaas, mis on õhust vaid veidi raskem: NO molekulmass on 30 g/mol, samas kuiva õhu (kui gaaside segu) keskmine molekulmass on ligi 29 g/mol. NO lahustub mõningal määral vees, kuid ei reageeri veega. Sarnaselt paljude teiste gaasidega, väheneb NO lahustuvus temperatuuri tõustes või puhtale veele soola lisamisel.
Lämmastikmonooksiid oksüdeerub suhteliselt kergesti, moodustades lämmastikdioksiidi (NO2). Vesilahustes sisalduva hapniku toimel oksüdeerub NO nitritiooniks (NO2-).
NO on võimeline reageerima nii d-metallide kui orgaaniliste ainetega (eriti nukleofiilidega). NO seostumist molekuliga nimetatakse ka nitrosüülimiseks. Näiteks valkudes on tsüsteiinijäägi tiooli nitrosüülimine translatsioonijärgseks modifikatsiooniks, mis on seotud rakkude redoks tasakaaluga, aga ka insuliini sekreteerimisega. Metallide nitrosüülkomplekse kasutatakse aga orgaanilises sünteesis katalüsaatoritena.
Tootmine tööstuses, laboris ja organismides
pisi|Vase reageerimisel lämmastikhappega tekib enamasti lämmastiku oksiidide segu. Visuaalselt on nähtavam lämmastikdioksiid, sest see on pruunika värvusega. Värvitu lämmastikmonooksiid tekib eelistatult just lahjema happe reageerimisel vasega. Tööstuses saadakse NO põhiliselt ammoniaagi katalüütilise põletamise kaudu (temperatuuril üle 600 °C):
4NH3 + 5O2 + katalüsaator (Pt, V2O5 vms) → 4NO + 6H2O + katalüsaator
Laboratoorselt on lihtsaimaks NO saamise viisiks metallilise vase reaktsioon lahja lämmastikhappega:
8HNO3 + 3Cu → 3Cu(NO3)2 + 4H2O + 2NO
Elusorganismide rakkudes NO vastutab sünteesi eest ensüümide NO-süntaaside (NOS) perekond. Lämmastiku allikana kasutatakse arginiini guanidinorühma ning hapnik tuleneb sissehingatavast molekulaarsest hapnikust.
Roll saasteainena
Olenevalt sellest, mis atmosfäärikihis NO on ja millised on valitsevad valgusolud, võib NO käivitada osooni teket (troposfääris) või vastupidiselt põhjustada osooni lagunemist (stratosfääris). Osooni lagunemine on problemaatiline, sest stratosfääris paiknev osoonikiht neelab UV-kiirgust ja kaitseb maapealset elu päikeselt tuleva UV-kiirguse kahjulike mõjude eest. Samas maapinna-lähedane (ingl k ground-level) ehk troposfäärne osoon on oma oksüdeeriva toime tõttu ise kahjulik nii inimeste tervisele kui ümbritsevale keskkonnale. Seega käitub NO igal juhul keskkonna saasteainena, eriti koostöös lämmastikdioksiidiga.
Kerese
pisi|Kerese linnaosa asukoht Kerese on Narva linnaosa, mis paikneb linna idaosas. Selle piirideks on Tallinna maantee põhjas, Kreenholmi tänav läänes, Aleksander Puškini tänav idas ja Tallinna–Peterburi raudtee lõunas.
Kerese linnaosa piirneb põhjas Kalevi, idas Vanalinna ja Joaoru, lõunas Kreenholmi ja Paemurru ning läänes Soldina linnaosaga.
Herbord Bienemann von Bienenstamm
Herbord Carl Friedrich von Bienenstamm (6. september 1778 (ukj) Liepaja, Läti – 8. mai 1840 Riia) oli baltisaksa geograaf, publitsist. Ta on tuntud eeskätt Eesti-, Liivi- ja Kuramaa geograafia ja haldusjaotuse kohta kirjutatud raamatute tõttu.
Tema isa oli justiitsnõunik, mõisaomanik, kreisimarssal Peter Bienemann von Bienenstamm (1749-1820).
Jacksoni maakond (Ohio)
pisi|Asend Ohio osariigis Jacksoni maakond (Jackson County) on maakond USA-s Ohio osariigis. Geograafilised koordinaadid on
Maakonna halduskeskus ja suurim linn on Jackson.
Maakonna pindala on 1092 km², millest 3 km² moodustab veepindala.
Elanike arv oli 2010. aasta rahvaloenduse järgi 33 225. 2000. aastal oli elanikke 32 641.
Elandsdoorn
Lõuna-Aafrika Vabariigi 2011. aasta rahvaloenduse andmetel oli Elandsdoorni elanikest mustanahalisi aafriklasi 99,07%, valgeid 0,29%, värvilisi 0,18%, India või Aasia päritolu inimesi 0,16% ja teisi 0,29%. Suulu keelt pidas emakeeleks 45,32% inimesi, pedi keelt 22,09%, ndebele keelt 14,02%, sotho keelt 6,91%, svaasi keelt 3,10%, tsonga keelt 2,90%, tsvana keelt 2,15% ja inglise keelt 1,04%.
Aleksandri park (Tsarskoje Selo)
Aleksandri park on park Peterburis Puškinis, riikliku muuseum-looduskaitseala „Tsarskoje Selo“ koosseisus.
Cartoon Network
Cartoon Network on Ameerika Ühendriikide kaabel- ja satelliittelekanal. Kanal hakkas tööle 1. oktoobril 1992.
Ted Turneri (kes määras Betty Coheni võrgustiku esimeseks presidendiks) asutatud kanal näitab peamiselt animeeritud telesarju, peamiselt lastesaateid, alates tegevusest kuni animeeritud komöödiani. Praegu on kanal eetris pärastlõunati kella 14–21. ET/PT tööpäeviti ja kella 8–21 ET/PT nädalavahetustel. Cartoon Network on suunatud peamiselt lastele vanuses 7–14, samas kui selle varahommikune Cartoonito plokk on mõeldud 2–6-aastastele koolieelikutele ja selle ööpäevane plokk Adult Swim on suunatud vanematele teismelistele ja noortele täiskasvanutele vanuses 18–34 reklaamieesmärkidel ja Nielseni eraldi kanalina reitingute jaoks).
Vehklemise maailmameistrivõistlused
Vehklemise maailmameistrivõistlused (inglise World Fencing Championships) on maailmameistrivõistlused vehklemises, mida korraldab Rahvusvaheline Vehklemise Föderatsioon (prantsuse Fédération Internationale d'Escrime). Esimesed võistlused toimusid 1921. aastal Pariisis.
Võistlusi peetakse kolme relvaga: epee, floreti ja espadroniga.
2016. aasta seisuga on kõige edukam riik olnud Itaalia: kokku 328 medalit, millest 110 on kuldmedalid. Eesti on riikide arvestuses 14. kohal oma 14 medaliga (4 kuld-, 5 hõbe- ja 5 pronksmedalit).
Breitenfeldi lahing (1642)
Breitenfeldi lahing oli Kolmekümneaastase sõja ajal 2. novembril (vkj 23. oktoobril) 1642 Rootsi ja Keisririigi vägede vahel Leipzigi lähedal Breitenfeldis peetud lahing.
Üksteist aastat varem oli samas kohas toimunud esimeses Breitenfeldi lahingus Gustav II Adolfi juhitud Rootsi armee saanud tähtsa võidu varem võitmatuna püsinud feldmarssal krahv Johann t’Serclaes von Tilly üle.
Teine Breitenfeldi lahing leidis aset feldmarssal Lennart Torstensoni juhitud Rootsi vägede, kes olid mõni päev varem asunud piirama Leipzigit, ning neile järgnenud keiserliku väe vahel. Keisririigi väge juhatasid keiser Ferdinand III vend ertshertsog Leopold Wilhelm ning kindralfeldmarssal Ottavio Piccolomini.
Keiserlik armee sai suurte kaotuste osaliseks: hukkunute või haavatutena langes rivist välja 15 000 meest, 5000 meest võeti vangi. Samuti kaotati kõik 46 suurtükki. Rootsi väed kaotasid hukkunute või haavatutena 4000 meest.
Võit Breitenfeldi lahingus võimaldas Rootsil okupeerida Saksimaa.
Fresnicourt-le-Dolmen
pisi|Vaade Fresnicourt-le-Dolmenile
Fresnicourt-le-Dolmen on vald Põhja-Prantsusmaal Pas-de-Calais' departemangus.
Põllumajandusküla asub u. 16 km Béthune'ist lõunas ja 32 km Lille'ist edelas, maantee D57 ääres.
pisi|tühi|
Unison
Unison (ingliskeelne sõna tähenduses unisoon) on mitmetähenduslik sõna:
Accuracy International Arctic Warfare
Accuracy International Arctic Warfare (inglise keelest 'Arktiline Sõda') on käsilukustusega Suurbritannia snaipervintpüss. Relva toodab ja arendab ettevõte Accuracy International. AW jõudis kasutusse kaheksakümnendatel aastatel, relv on saanud populaarseks nii tsiviilkasutuses kui politseis ja sõjaväes. AW-l on mitmeid omadusi, mis muudavad selle töökindlaks ka väga külmades tingimustes (sealt ka relva nimi).
Üldkirjeldus
Tavaliselt on Artic Warfere'i relvadel Schmidt & Benderi teleskoopsihik Police & Military II (PM II), mis võib olla nii fikseeritud kui muudetava suurendusega. Muudetava suurendusega sihik on hea, kui laskijal on vaja paindlikkust või suuremat vaatevälja. Accuracy International soovitabki Arctic Warfare'i relva kasutada PM II sihikuga. Venemaa ja Saksamaa kasutavad AW relvi sellest hoolimata Zeissi sihikutega.
Lando Calrissian
Lando Calrissian on tegelane George Lucase "Star Warsi" ulmemaailmas. Ta reetis Han Solo, Leia Organa, C-3PO, R2-D2 ja Chewbacca filmisarja viiendas osas "Tähtede sõda: osa V – Impeeriumi vastulöök".
Madisoni maakond (Florida)
Madisoni maakond (Madison County) on maakond Ameerika Ühendriikides Florida osariigis.
Maakonna halduskeskus on Madison.
Ajalugu
Maakond moodustati 1827. aastal.
Rahvastik
Elanike arv oli 2010. aasta rahvaloenduse järgi 19 224.
Kazimierz Fabrycy
pisi|Kazimierz Fabrycy Kazimierz Fabrycy (3. märts 1888 Odessa – 18. juuli 1958 London) oli Poola sõjaväelane.
Aastatel 1926–1931 oli ta Poola sõjaministri teine asetäitja ja 1931–1934 esimene asetäitja
1933. aastal autasustati teda Kotkaristi I klassi teenetemärgiga.
Taevalaine
Taevalaine levimise tulemusena, signaal kaugemast AM raadiojaamast, lühilainejaamast, või – sporadic E levimistingimustel (peamiselt suvekuudel Maa mõlemas poolkeras) võib kauge VHF, FM või TV jaam mõnikord saada vastu võetud nii selgelt kui kohalikes jaamades. Enamik pikamaa lühilaineid (kõrgsagedusega) raadioside vahemikus 3–30 MHz on taevalaine levimise tulemus. Alates 1920. aastatest, kui raadiooperaatorid piirdusid madalama raadiosaatja võimsusega kui ülekandejaamad, haarati kinni võimalusest kasutada taevalainet pikkadel vahemaadel suhtlemiseks.
Taevalaine levimine erineb:
Selgitus
Ionosfäär on ülemise atmosfääri piirkond, mis asub umbes 80–1000 km kõrgusel, kus neutraalne õhk on ioniseeunud päikeseenergia footonitest ja kosmilistest kiirtest. Kui kõrge sagedusega signaalid sisenevad ionosfääri kaldu, on nad tagasi suunatud ioniseeritud kihti hajuvate lainetena. Kui keskmise kihi ionisatsioon on signaali sagedusega võrreldes piisavalt tugev, võib hajuv laine väljuda alumisest kihist Maa suunas, nagu see oleks peeglist peegeldunud. Maa pealispind (maismaa või vesi) peegeldab hajusalt sissetulevat lainet tagasi ionosfääri suunas. Sellest tulenevalt, nagu "kiviga lutsu viskamine" üle vee, võib signaal efektiivselt põrgata või hüpata (nagu kivi üle vee) Maa ja ionosfääri vahel kaks või rohkem kordi (n-ö multihop'i levimine). Kuna madalad kokkulangevused jäävad üsna väikseks, võetakse väikse võimsusega signaalid mõnikord vastu mitme tuhande miili kauguselt. See võimaldab lühilaineülekannetel levida üle maailma.
Kui ionisatsioon ei ole piisavalt tugev ja kvaliteetne, on hajuv laine algselt kallutatud allapoole ja seejärel ülespoole (kihi haripunktist üleval), nii et see väljub kihi tipust vähesel määral nihutatult. Taevalaine levimine ilmneb lainejuhtmes, mille on moodustanud maapind ja ionosfäär. Nii maapind kui ionosfäär toimivad peegelditena. Üksiku hop'iga on võimalik saavutada kuni 3500 kilomeetri pikkune teekond. Transatlantilised ühendused on enamasti saadud kahe või kolme hop'iga. pisi|617x617px|Maa atmosfääri läbilaskevõime (või läbipaistvuse) raadiosagedus elektromagnetilise kiirguse erinevatele lainepikkustele, sealhulgas raadiolained Ionosfääri plasma kiht võrdse ionisatsiooniga ei ole kokkulepitud, kuid lainetab kui ookeani pind. Muutuva peegelduvuse tõhusus sellel muutuval pinnal võib põhjustada peegelduva signaali tugevuse muutumist, põhjustades lühilaineülekannetes tuhmumist.
Muud asjaolud
VHF signaalid, mille sagedus on üle 30 MHz, läbivad tavaliselt ionosfääri ning ei naase Maa pinnale. Erandiks on E-skip signaali levimine – VHF signaalid, sealhulgas FM-raadiosignaalid ja VHF-telesignaalid, peegelduvad sageli Maale hiliskevadel ja suve alguses. E-skip signaal mõjutab harva UHF sagedusi, välja arvatud väga harvadel juhtudel on see alla 500 MHz.
Sagedused alla 10 MHz (lainepikkused, mis on pikemad kui 30 meetrit), sealhulgas raadiosignaalid keskmises ja lühilaine lainealas (ja mõningal määral pikilaine), levivad kõige tõhusamalt taevalaine kaudu öösel.
Sagedused üle 10 MHz (lainepikkused, mis on väiksemad kui 30 meetrit), levivad enamasti kõige tõhusamalt päeval. Sagedused, mis on alla 3 kHz, on pikema lainepikkusega kui Maa ja ionosfääri vahemaa. Maksimaalne taevalaine levimiseks kasutatav sagedus on tugevalt mõjutatud päikeselaigu arvust.
Taevalaine levimine on tavaliselt vähenenud väärtusega, seda eriti geomagnetiliste tormide ajal. Taevalaine levimine Maa päikesevalguses võib täielikult katkeda äkiliste ionosfääri rahutuste ajal.
Kuna suur osa ionosfääri madalamate kõrguste kihtidest (eriti E-kiht) kaob öösel, asub ionosfääri tagasiulatuv kiht öösel palju kõrgemal Maa pinnast. See toob kaasa tõusu skip ja hop kaugustes taevalainest.
Taevalaine levimise avastamine
Raadioamatööridel on oma roll taevalaine levimise avastamisel lühilaine lainealas. Varem kasutati pikamaateenused pinna laine levikut väga madalatel sagedustel, mis on mööda laineala nõrgestatud. Kasutades seda meetodit pikematel vahemaadel ja kõrgematel sagedustel, tähendas see pigem signaali sumbumist. See, ning raskused jõu tekitamisel ja kõrge sageduse jälitamisel, viisid avastuseni lühilaine levimise keerukuse kommertsteenusteks.
Raadioamatöörid viisid läbi esimesed edukad transatlantilised testid 1921. aastal detsembris, tegutsedes 200-meetrises keskmise lainega lainealas (1500 kHz) – väikseim lainepikkus oli toona amatööridele kättesaadav. 1922. aastal olid sajad Põhja-Ameerika amatöörid kuulnud Euroopast 200 meetri juures, ning vähemalt 30 Põhja-Ameerika amatööri kuulsid Euroopast algseid signaale. Esimesed kahesuunalised suhtlused Põhja-Ameerika ja Hawaii amatööride vahel algasid 1922. aastal 200 meetri juures. Kuigi tegevus lainepikkustega, mis olid lühemad kui 200 meetrit, oli tehniliselt illegaalne. Amatöörid alustasid katsetusi nende lainepikkustega, kasutades vaakumlampe, mis võeti kasutusele vahetult pärast I maailmasõda.
Äärmuslik interferents 150–200 meetri laineala ülemises servas – need on amatööridele reserveeritud ametlikud lainepikkused. 1923. aastal sunniti amatööre lainepikkusi muutma aina lühemaks, kuid need piirdusid reguleeritud lainepikkusega, mis oli üle 150 meetri (2 MHz). Mõned õnnelikud amatöörid, kes saavutasid erilise loa eksperimentaalseks sideks alla 150 meetri, täiendasid 100 meetri kaugusel (3 MHz) sadu kahesuunalisi pikamaa kontakte 1923. aastal, sealhulgas esimesed transatlantilised kahesuunalised kontaktid, 1923. aasta novembris 110 meetri kaugusel (2,72 MHz).
Spetsiaalselt litsentsitud amatööri olid 1924. aastaks rutiinselt teinud ookeanitaguseid kontakte 6000-miiliste vahemaadega (~ 9600 km). 21. septembril 1924 viimistlesid mitmed California amatöörid kahesuunalisi kontakte amatööriga Uus-Meremaal. Sama aasta 19. oktoobril viimistlesid amatöörid Uus-Meremaal ja Inglismaal 90 minutit kahesuunalist kontakti peaaegu üle maailma. 10. oktoobril tegi "The Third National Radio Conference" kolm lühilaine laineala kättesaadavaks USA amatööridele, s.o 80 meetri (3,75 MHz), 40 meetri (7 MHz) ja 20 meetri (14 MHz) kaugusel. Need olid reserveeritud ülemaailmselt, samal ajal, kui 25. novembril 1927. aastal loodi 10 meetri laineala (28 MHz) Washington International Radiotelegraph Conference'i poolt. 15 meetri laineala (21 MHz) oli Ameerika Ühendriikide amatööridele avatud 1. mail 1952. aastal.
Marconi
1923. aasta juunis ja juulis viis Guglielmo Marconi ülekanded 97 meetri kaugusele Poldhu traadita jaama Cape Verde saartele. 1924. aasta septembris edastas Marconi signaale päevasel ja öisel ajal 32 meetri kaugusele Poldhust Beirutini. 1924. aasta juulis sõlmis Marconi lepingu British General Post Office'iga (GPO), et paigaldada suure kiirusega lühilaine telegraafiahelaid Londonist Austraaliasse, Indiasse, Lõuna-Aafrikasse ja Kanadasse. 25. oktoobril 1926. aastal hakati lühilainet Suurbritanniast Kanadasse rakendama juba kommertslikel eesmärkidel. Suurbritanniast Austraaliasse, Lõuna-Aafrikasse ja Indiasse läks see lühilaine 1927. aastal.
Lühilaine sidekanalid alustasid kiiret kasvu 1920ndatel. 1928. aastaks olid enam kui pooled pikamaa sidekanalid, ookeanitagused kaablid ja pika laine traadita teenused teisaldatud lühilaine skip-ülekanneteks. Ookeanitaguse lühilaine sidekanalite kogumaht oli suuresti suurenenud.
Algvere
Nimede eestistamisel anti seda nime isikutele, kelle varasem perekonnanimi oli Ahlberg ja Alberg. Kristjan Algvere palvel kanti see perekonnanimede kaitseregistrisse nr. 280 all.
Erra jõgi
Erra jõgi (ka Uhaku jõgi, Koljala jõgi) on jõgi Ida-Virumaal, Purtse jõe vasakpoolne lisajõgi. Jõe pikkus on 20 km.
Alamjooksul esineb jõgi kohati salajõena (voolab maa all). Uhaku karstiala ja Uhaku sängi paljandid jõe alamjooksul jäävad Uhaku maastikukaitsealale. Jõe järgi on nime saanud ordoviitsiumi Uhaku lade.
Veesaare tee
Veesaare tee on tänav Rae vallas Peetri alevikus.
Tänav saab alguse Mõigu teelt ja lõpeb Raudkivi teel, selle pikkus on 330 meetrit. Veesaare tee ehitamist alustati 2013.a kevadel ja see valmis sama aasta sügisel. Tänava rajamise otseseks põhjuseks oli Selveri supermarketi ehitamine Peetrisse (Peetri Selver ehitati Veesaare tee 2 kinnistule).
Colombiers (Orne)
Colombiers [kolom'bier] on vald Prantsusmaal Normandia piirkonnas Orne'i departemangus.
Vallakeskusele lähimad naabervaldade keskused on Lonrai 1,2 km kaugusel, Cuissai 2,5 km kaugusel ja Damigny à 2,7 km kaugusel.
Valla keskust läbib La Briante'i jõgi, millesse keskusest põhja pool suubub Le Velluet' jõgi. Valla osaliseks lõunapiiriks on Bourdoni oja.
Kadri Leetmaa
Kadri Leetmaa (neiupõlvenimega Kadri Org; sündinud 20. augustil 1975) on Eesti geograaf (spetsialiseerunud inimgeograafiale) ja poliitik.
Haridus
Ta õppis aastatel 1993–1997 Tartu Ülikoolis geograafiat bakalaureuseõppes ja 1997–2005 inimgeograafiat magistriõppes. 2003–2005 oli ta külalisüliõpilane Trieri Ülikoolis Saksamaal. 2005–2008 õppis ta inimgeograafiat Tartu Ülikoolis doktoriõppes. 2005. aastal kaitses ta magistritöö teemal "Eeslinnastumine Tallinna linnaregioonis sotsialismijärgsel perioodil" (juhendaja Tiit Tammaru), 2008. aastal doktoritöö "Residential suburbanisation in the Tallinn metropolitan area" ("Rahvastiku eeslinnastumine Tallinna linnaregioonis", juhendaja Tiit Tammaru).
Töö ja teadustegevus
1996–2001 töötas ta Haanja Looduspargis maakasutuse planeerimise spetsialistina (poole kohaga), 2001–2002 Harju maavalitsuses peaspetsialistina. 2005–2007 oli ta assistent Euroopa Parlamendi eesti kirjaliku tõlke osakonnas.
2005–2008 oli Tartu Ülikooli ökoloogia- ja maateaduste instituudi geograafia osakonnas doktorant-teadur ja alates 2009. aastast on ta samas inimgeograafia teadur.
Poliitiline tegevus
Ta kuulub Sotsiaaldemokraatlikku Erakonda.
Ta on Tartu linnavolikogu arengu- ja planeerimiskomisjoni liige alates 2009. aastast ning Elva linnavolikogu arengukomisjoni liige alates 2011. aastast.
Alates 16. jaanuarist 2022 on ta Sotsiaaldemokraatliku Erakonna Tartu piirkonna esimees.
Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 415 häält ning ei osutunud valituks.
Lukas Bengtsson
Ta alustas klubikarjääri Rootsi klubis Mora IK, mille koosseisus debüteeris ta Rootsi esiliigas hooajal 2011–12. Hooajal 2013–14 lõi ta Rootsi esiliigas 13 väravat ja andis 20 väravasöötu ning valiti Rootsi esiliiga hooaja parimaks noormängijaks.
Hooaja 2014–15 lõpus liitus ta Rootsi kõrgliigaklubiga Frölunda HC. Hooajal 2015–16 tuli ta klubiga Rootsi meistriks, lisaks võideti samal hooajal Jäähoki Meistrite Liiga.
Aastatel 2016–2018 mängis ta American Hockey League'i klubis Wilkes-Barre/Scranton Penguins.
Hooajal 2018–19 mängis ta Rootsi kõrgliigas Linköping HC ridades. Aastatel 2019–2021 mängis ta KHL-is Peterburi SKA ridades. 2021. aasta juunis liitus ta Minski Dinamoga. 2022. aasta mais naasis Bengtsson Rootsi kõrgliigasse, liitudes Växjö Lakersiga.
Suusaarõ
Suusaarõ (ka Soosaare) oli küla Põlvamaal. Küla jääb tänapäeval Kassilaane küla alale. Kihelkondlikult kuulus küla Räpina kihelkonda. Küla kaotati 1970. aastatel.
Eičiai
pisi|left|Laukėsa turbaväljad Eičiai (kohaliku nimega ka Laukėsa, žemaidi Ētē) on küla Leedus Rokiškise rajoonis Gaurė vallas. Aastal 2001 oli külas 475 elanikku.
Külas on põhikool, Viešvilė looduskaitseala direktsioon, seltsimaja ja Laukėsa raamatukogu.
Küla rajati XIX sajandil postijaama juurde. Hiljem rajati sinna turbatööstus, mis kasutas ära külast idas asuva Laukėsa raba turbavarusid. Nõukogude perioodil oli küla ka metsatööstuse tugiasula.
Mäng (mõttemäng)
Mäng on mõttemäng, mille eesmärk on mitte mõelda mängule endale. Mängule mõtlemine tähendab kaotust, millest tuleb teatada iga kord, kui see juhtub. Enamikku mängu versioone on võimatu võita. Olenevalt versioonist arvatakse, et kogu maailm või kõik need, kes on mängust teadlikud, mängivad seda kogu aeg. On välja töötatud taktikaid, et suurendada Mängust teadlike inimeste arvu ja seeläbi suurendada kaotuste arvu.
C-3PO
pisi|C-3PO (vasakul) C-3PO on väljamõeldud robot George Lucase "Star Warsi" ulmemaailmas.
Ta on pidevalt koos droid R2-D2. Teda mängis Anthony Daniels nii originaalses triloogias, eeltriloogias kui ka järeltriloogias.
Varihind
Varihind on majandusmatemaatilise mudeli koefitsient, mis iseloomustab mingi toote, hüve või majandusharu väärtuse muutumist olenevalt mudeli sihifunktsiooni ja piirangute muutumisest.
Varihindade abil on teoreetiliselt võimalik prognoosida tooterühmade hindade dünaamikat olenevalt näiteks keskkonnakaitse piirangutest tingimusel, et mudel peegeldab adekvaatselt tootjate ja tarbijate käitumist ning teisi hindade kujunemist mõjutavaid tegureid. Tegelikult ei ole see tingimus mitte kunagi täidetud ja varihindu saab kasutada seepärast vaid prognoosimise üsna algelise abivahendina.
Bothriechis
Bothriechis on maoperekond.
Klassifikatsioon
Perekonda Bothriechis klassifitseeritakse roomajate andmebaasis järgmised maoliigid :
Väliskulu
Väliskulu (inglise external cost) on ühe inimrühma tegevuse välismõju tõttu tekkinud kulu teisele inimrühmale, mida esimene rühm arvestab ja kompenseerib vaid osaliselt.
Bothriechis
Välislingid
Bericht über die zur Bekanntmachung geeigneten Verhandlungen der Konigl.Preuss.Akademie der Wissenschaften zu Berlin, Berlin, 1860, Veebiversioon (vaadatud 27.11.2013) (saksa keeles'')
Väliskulu
Väliskulu kui negatiivse keskkonnamõjuga tekitatud kahju jaguneb kaheks komponendiks: toote hinnas maksu või keskkonnatasuna majanduslikult arvestatud väliskuluks ja arvestamata väliskuluks. Arvestamata väliskulu jaguneb rahas mõõdetavaks ja rahas mõõdetamatuks.
Bothriechis
Välislingid
Selles artiklis on kasutatud prantsuskeelset artiklit fr:Bothriechis seisuga 27.11.2013.
Mērnieki (Maliena vald)
Mērnieki (kohalikus murdes Miernīki) on küla (skrajciems ehk hajaküla) Lätis Alūksne piirkonnas Maliena vallas. Mērnieki asub valla idaosas Dambīte jõe kaldal. Küla jääb valla keskusest Brencist 3, piirkonna keskusest Alūksnest 14 ja Riiast 216 kilomeetri kaugusele.
Kazimierz Porębski
pisi|Kazimierz Porębski Kazimierz Porębski (15. november 1872 Vilnius – 20. jaanuar 1933 Varssavi) oli Poola mereväelane.
4. mail 1925. aastal otsustati talle annetada I liigi 2. järgu Eesti Vabadusrist. Kuid kuna ta sattus samal ajal poliitilisse skandaali, tühistas valitsus 6. mail salajasel istungil talle Vabadusristi annetamise otsuse. Siiamaani on siiski levinud eksiarvamus, et Porębski oli Vabadusristi kavaler. .
Apiesdoring
Apiesdoring on asula Lõuna-Aafrika Vabariigis Limpopo provintsis Sekhukhune ringkonnas Suur-Tubatse vallas.
Lõuna-Aafrika Vabariigi 2011. aasta rahvaloenduse andmetel oli Apiesdoringi elanikest mustanahalisi aafriklasi 86,53%, valgeid 11,88%, värvilisi 1,19%, India või Aasia päritolu inimesi 0,20% ja teisi 0,20%. Pedi keelt pidas emakeeleks 71,49% inimesi, afrikaani keelt 12,48%, tsonga keelt 2,71%, inglise keelt 2,57% ja suulu keelt 2,11%.
Järvemetsa tee
pisi|Järvemetsa teetrassi kaevand (aprill 2013)
Järvemetsa tee on tupiktänav Rae vallas Peetri alevikus.
Tänav saab alguse Aruheina teelt ja selle pikkus on 75 meetrit.
Taagepera mõisa kalmistu
Taagepera mõisa kalmistu on kalmistu Helme kihelkonnas Viljandimaal, tänapäevase haldusjaotuse järgi Taagepera külas Tõrva vallas Valga maakonnas. Kalmistu jääb Taagepera mõisa südamest linnulennult umbes 600 m kaugusele põhjakirdesse ehk kalmistu asub mõisa peahoone ees oleva pargi kirde servas.
Kalmistu rajasid mõisa tollased omanikud Strykid tõenäoliselt millagi 19. sajandi lõpul. Kalmistu pindala on 0,05 ha, sellele maetute üldarv ei ole teada.
Kalmistu on 1999. aastast koos mõisa pargi ja alleedega ühine riiklik kultuurimälestis.
Lohe
pisi| Lohe pisi| Lohe Lohe ehk draakon on müütiline loom, keda tuntakse paljudes traditsioonides üle maailma.
Lohesid on alati kirjeldatud roomajatena, aga kui antiikajal kujutati neid rohkem mao moodi, siis keskajal kujutati neid rohkem sisaliku moodi.
Lohesid on kujutatud Babülonis asuval Ištari väraval, mis rajati umbes 575 eKr.
Kristluses on lohe sümboliseerinud Kuradit. Sellepärast on oluline kristlik pühak püha Jüri, kes tappis lohe.
Heraldiline lohe esineb Euroopas paljudel vappidel, näiteks Walesi, Gruusia, Moskva ja Londoni vapil.
Bioloogid on vahel nimetanud lohedeks mitmesuguseid sisalikke. Nende hulka kuuluvad loheagaamid ja ebalohelised. Kuid müütides esinevaid lohesid meenutab rohkem komodo varaan, kes on inimesigi murdnud ja söönud.
Lohed antiikmütoloogias
pisi|Herakles ja Iolaos tapavad Lerna hüdrat. [[Mustafiguuriline krateer umbes aastast 525 eKr]] Lerna hüdra mürgine hingus hävitas kõik elava. Tema iga maharaiutud pea asemele kasvas kaks uut. Lerna hüdra tapmine oli Heraklese teine vägitöö.
Ladon valvas hesperiidide kuldseid õunu ega maganud iialgi. Hesperiidide õunte äratoomine oli Heraklese 11. vägitöö. Ladon erineb enamikust lohedest nii selle poolest, et ta polnud kuri ega teinud kellelegi mingit kahju, kui ka selle poolest, et ühena vähestest lohedest jäi ta lõpuks ellu.
Python oli lohe, kellel Hera laskis rasedat Letot jälitada selle eest, et Leto oli Hera mehe Zeusiga lapsi saamas. Pärast laste Apolloni ja Artemise sündi tappis Apollon Pythoni. Tema järgi hakati Apolloni oraaklit püütiaks nimetama.
Lohe valvas Kolchises kuldvillakut. Ta ei puhanud ega maganud kunagi. Kuid Medeia suutis nõiduse abil lohe uinutada ja Iason varastas kuldvillaku ära.
Kadmos kohtas Boiootias lohet, kes kõik tema kaaslased tappis. Kadmos omakorda suutis tappa lohe. Kadmos külvas lohe hambad maha ja neist võrsusid sõjamehed spardid, kelle abiga Kadmos rajas Teeba linna.
Lohed Hiina mütoloogias
pisi|Üks tuline Draakonitants Hiinas (Hiina Uusaastafestival, 2003)
Hiina mütoloogias on draakon (hiina keeles 龙, lóng) väga auväärne loom. Draakonid on seal suure au sees ja lugupidamise märgiks peetakse Aasia maades igal aastal neile pühendatud pidustusi ja rahvafestivale.
pisi|Hiina nn "Hobu-Draakon", tundmatu kunstniku töö
Draakoneid on Hiinas palju eri liike. Väidetakse, et nad puhuvad välja ennemini pilvi kui tuld (erinevalt Euroopa draakonitest). Hiina lóng on sõbralik "loomake", kes ei taha kellelegi kurja.
Laane oja
Laane oja (ka Junsera oja) on oja Sakala kõrgustiku lääneosas, Viljandi maakonnas Põhja-Sakala vallas, Kõpu jõe vasakpoolne lisajõgi.
Oja pikkus on 6,2 km (koos lisaharudega 6,3 km), valgla pindala 7,7 km², langus 20 m ja lang 3,17 m/km. Oja saab alguse 46 m kõrgusel Laane külas ning suubub Vanaveski külas 26 m kõrgusel vasakult poolt Kõpu jõkke 0,9 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.
Viešvilė looduskaitseala
pisi|Viešvilė oja Viešvilė looduskaitseala (leedu keeles Viešvilės rezervatas) on looduskaitseala Leedus Tauragė ja Jurbarkase rajoonis. Looduskaitseala administratsioon asub Eičiais.
Viešvilė looduskaitseala asub Leedu edelaosas Karšuva madalikul Karšuva laanes. Looduskaitseala asutati 1991. aastal, et kaitsta Viešvilė oja ümbruskonna ökosüsteeme, sealseid soid, soostunud metsasid ja liivaluiteid. Looduskaitsealal asuvad mitmed sood. Seal asuvast 5,7 hektari suurusest Buveiniai järvest saab alguse Viešvilė oja. Looduskaitseala idaosas asub Glitise raba 19 hektari suuruse Glitise järvega. Looduskaitseala lõunaosas asuvad luited, mille kaitseks on moodustatud Viešvilė looduskaitsealale alluv Kaskalnise geomorfoloogiline kaitseala. Sealsed liivaluited on kõrgeimad mererannast eemal asuvad luited Leedu territooriumil.
Looduskaitseala looduse säilimisele aitas kaasa Melno rahu, mille kohaselt hakkas Leedu ja Saksa ordu piir kulgema läbi sealsete metsade. Sealse piirkonna kaitsmiseks tehti esimesed sammud aastal 1960, mil Artoji soosse rajati ornitoloogiline kaitseala. Aastal 1974 rajati ojale Viešvilė ihtüoloogiline kaitseala. Need ühendati aastal 1991 Viešvilė looduskaitsealaks.